CELEX: 32021R2068
Language: el
Date: 2021-11-25 00:00:00
Title: Εκτελεστικός κανονισμός (ΕΕ) 2021/2068 της Επιτροπής της 25ης Νοεμβρίου 2021 για την τροποποίηση του εκτελεστικού κανονισμού (ΕΕ) αριθ. 540/2011 όσον αφορά την παράταση των περιόδων έγκρισης των δραστικών ουσιών benfluralin (βενφλουραλίνη), dimoxystrobin (διμοξυστροβίνη), fluazinam (φλουαζινάμη), flutolanil (φλουτολανίλη), mecoprop-P (μεκοπρόπιο-P), mepiquat (μεπικουάτ), metiram (μετιράμη), oxamyl (οξαμύλη) και pyraclostrobin (πυρακλοστροβίνη) (Κείμενο που παρουσιάζει ενδιαφέρον για τον ΕΟΧ)

26.11.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 421/25
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2021/2068 ΤΗΣ ΕΠΙΤΡΟΠΗΣ
         της 25ης Νοεμβρίου 2021
         για την τροποποίηση του εκτελεστικού κανονισμού (ΕΕ) αριθ. 540/2011 όσον αφορά την παράταση των περιόδων έγκρισης των δραστικών ουσιών benfluralin (βενφλουραλίνη), dimoxystrobin (διμοξυστροβίνη), fluazinam (φλουαζινάμη), flutolanil (φλουτολανίλη), mecoprop-P (μεκοπρόπιο-P), mepiquat (μεπικουάτ), metiram (μετιράμη), oxamyl (οξαμύλη) και pyraclostrobin (πυρακλοστροβίνη)
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου, της 21ης Οκτωβρίου 2009, σχετικά με τη διάθεση φυτοπροστατευτικών προϊόντων στην αγορά και την κατάργηση των οδηγιών 79/117/ΕΟΚ και 91/414/ΕΟΚ (1) του Συμβουλίου, και ιδίως το άρθρο 17 πρώτο εδάφιο,
         Εκτιμώντας τα ακόλουθα:
         
                     (1)
                  
                  
                     Το μέρος Α του παραρτήματος του εκτελεστικού κανονισμού (ΕΕ) αριθ. 540/2011 της Επιτροπής (2) καθορίζει τις δραστικές ουσίες που θεωρούνται εγκριθείσες σύμφωνα με τον κανονισμό (ΕΚ) αριθ. 1107/2009.
                  
               
                     (2)
                  
                  
                     Ο εκτελεστικός κανονισμός (ΕΕ) 2021/52 της Επιτροπής (3) παρέτεινε την περίοδο έγκρισης των δραστικών ουσιών dimoxystrobin, mecoprop-P, metiram, oxamyl και pyraclostrobin έως τις 31 Ιανουαρίου 2022, καθώς και την περίοδο έγκρισης των δραστικών ουσιών benfluralin, fluazinam, flutolanil και mepiquat έως τις 28 Φεβρουαρίου 2022.
                  
               
                     (3)
                  
                  
                     Υποβλήθηκαν αιτήσεις για την ανανέωση της έγκρισης των εν λόγω ουσιών σύμφωνα με τον εκτελεστικό κανονισμό (ΕΕ) αριθ. 844/2012 της Επιτροπής (4), ο οποίος καταργήθηκε με τον εκτελεστικό κανονισμό (ΕΕ) 2020/1740 της Επιτροπής (5). Ωστόσο, η διαδικασία για την ανανέωση της έγκρισης των εν λόγω δραστικών ουσιών, όπως ορίζεται στον εκτελεστικό κανονισμό (ΕΕ) αριθ. 844/2012 της Επιτροπής, εξακολουθεί να εφαρμόζεται σύμφωνα με το άρθρο 17 παράγραφος 2 του εκτελεστικού κανονισμού (ΕΕ) 2020/1740 της Επιτροπής.
                  
               
                     (4)
                  
                  
                     Επειδή η αξιολόγηση των εν λόγω ουσιών έχει καθυστερήσει για λόγους ανεξάρτητους από τη θέληση των αιτούντων, οι εγκρίσεις αυτών των δραστικών ουσιών ενδέχεται να λήξουν προτού ληφθεί απόφαση σχετικά με την ανανέωσή τους. Συνεπώς, είναι αναγκαίο να παραταθούν οι περίοδοι έγκρισής τους.
                  
               
                     (5)
                  
                  
                     Επιπλέον, απαιτείται παράταση της περιόδου έγκρισης για τις δραστικές ουσίες fluazinam, flutolanil, mecoprop-P, mepiquat, metiram και pyraclostrobin, ώστε να δοθεί ο απαραίτητος χρόνος για τη διενέργεια αξιολόγησης σχετικά με τις ιδιότητες ενδοκρινικής διαταραχής των εν λόγω δραστικών ουσιών σύμφωνα με τη διαδικασία που ορίζεται στα άρθρα 13 και 14 του εκτελεστικού κανονισμού (ΕΕ) αριθ. 844/2012.
                  
               
                     (6)
                  
                  
                     Σε περιπτώσεις στις οποίες η Επιτροπή εκδίδει κανονισμό που προβλέπει ότι η έγκριση δραστικής ουσίας που αναφέρεται στο παράρτημα του παρόντος κανονισμού δεν ανανεώνεται επειδή δεν πληρούνται τα κριτήρια έγκρισης, η Επιτροπή θα ορίσει ως ημερομηνία λήξης την ίδια ημερομηνία που ίσχυε πριν από τον παρόντα κανονισμό ή την ημερομηνία έναρξης ισχύος του κανονισμού που προβλέπει ότι η έγκριση της δραστικής ουσίας δεν ανανεώνεται, επιλέγοντας εκ των δύο τη μεταγενέστερη χρονολογικά ημερομηνία. Σε περιπτώσεις στις οποίες η Επιτροπή εκδίδει κανονισμό που προβλέπει την ανανέωση δραστικής ουσίας που αναφέρεται στο παράρτημα του εν λόγω κανονισμού, η Επιτροπή επιδιώκει να ορίσει την πλησιέστερη, βάσει των περιστάσεων, δυνατή ημερομηνία εφαρμογής.
                  
               
                     (7)
                  
                  
                     Ο εκτελεστικός κανονισμός (ΕΕ) αριθ. 540/2011 θα πρέπει, συνεπώς, να τροποποιηθεί αναλόγως.
                  
               
                     (8)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Το παράρτημα του εκτελεστικού κανονισμού (ΕΕ) αριθ. 540/2011 τροποποιείται σύμφωνα με το παράρτημα του παρόντος κανονισμού.
         
         
            Άρθρο 2
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 25 Νοεμβρίου 2021.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 309 της 24.11.2009, σ. 1.
         
            (2)  Εκτελεστικός κανονισμός (ΕΕ) αριθ. 540/2011 της Επιτροπής, της 25ης Μαΐου 2011, σχετικά με την εφαρμογή του κανονισμού (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου όσον αφορά τον κατάλογο των εγκεκριμένων δραστικών ουσιών (ΕΕ L 153 της 11.6.2011, σ. 1).
         
            (3)  Εκτελεστικός κανονισμός (ΕΕ) 2021/52 της Επιτροπής, της 22ας Ιανουαρίου 2021, για την τροποποίηση του εκτελεστικού κανονισμού (ΕΕ) αριθ. 540/2011 όσον αφορά την παράταση των περιόδων έγκρισης των δραστικών ουσιών benfluralin, dimoxystrobin, fluazinam, flutolanil, mecoprop-P, mepiquat, metiram, oxamyl και pyraclostrobin (ΕΕ L 23 της 25.1.2021, σ. 13).
         
            (4)  Εκτελεστικός κανονισμός (ΕΕ) αριθ. 844/2012 της Επιτροπής, της 18ης Σεπτεμβρίου 2012, για τον καθορισμό των διατάξεων που απαιτούνται για την εφαρμογή της διαδικασίας ανανέωσης της έγκρισης δραστικών ουσιών, που προβλέπεται στον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου σχετικά με τη διάθεση φυτοπροστατευτικών προϊόντων στην αγορά (ΕΕ L 252 της 19.9.2012, σ. 26).
         
            (5)  Εκτελεστικός κανονισμός (ΕΕ) 2020/1740 της Επιτροπής, της 20ής Νοεμβρίου 2020, για τον καθορισμό των διατάξεων που απαιτούνται για την εφαρμογή της διαδικασίας ανανέωσης της έγκρισης δραστικών ουσιών, που προβλέπεται στον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου, και για την κατάργηση του εκτελεστικού κανονισμού (ΕΕ) αριθ. 844/2012 της Επιτροπής (ΕΕ L 392 της 23.11.2020, σ. 20).
      
      
         
            ΠΑΡΑΡΤΗΜΑ
            Το μέρος A του παραρτήματος του εκτελεστικού κανονισμού (ΕΕ) αριθ. 540/2011 τροποποιείται ως εξής:
            
                        1)
                     
                     
                        στην έκτη στήλη («Λήξη της έγκρισης») της καταχώρισης 57, Mecoprop-P, η ημερομηνία αντικαθίσταται από την ημερομηνία «31 Ιανουαρίου 2023»·
                     
                  
                        2)
                     
                     
                        στην έκτη στήλη («Λήξη της έγκρισης») της καταχώρισης 81, Pyraclostrobin, η ημερομηνία αντικαθίσταται από την ημερομηνία «31 Ιανουαρίου 2023»·
                     
                  
                        3)
                     
                     
                        στην έκτη στήλη («Λήξη της έγκρισης») της καταχώρισης 115, Metiram, η ημερομηνία αντικαθίσταται από την ημερομηνία «31 Ιανουαρίου 2023»·
                     
                  
                        4)
                     
                     
                        στην έκτη στήλη («Λήξη της έγκρισης») της καταχώρισης 116, Oxamyl, η ημερομηνία αντικαθίσταται από την ημερομηνία «31 Ιανουαρίου 2023»·
                     
                  
                        5)
                     
                     
                        στην έκτη στήλη («Λήξη της έγκρισης») της καταχώρισης 128, Dimoxystrobin, η ημερομηνία αντικαθίσταται από την ημερομηνία «31 Ιανουαρίου 2023»·
                     
                  
                        6)
                     
                     
                        στην έκτη στήλη («Λήξη της έγκρισης») της καταχώρισης 187, Flutolanil, η ημερομηνία αντικαθίσταται από την ημερομηνία «28 Φεβρουαρίου 2023»·
                     
                  
                        7)
                     
                     
                        στην έκτη στήλη («Λήξη της έγκρισης») της καταχώρισης 188, Benfluralin, η ημερομηνία αντικαθίσταται από την ημερομηνία «28 Φεβρουαρίου 2023»·
                     
                  
                        8)
                     
                     
                        στην έκτη στήλη («Λήξη της έγκρισης») της καταχώρισης 189, Fluazinam, η ημερομηνία αντικαθίσταται από την ημερομηνία «28 Φεβρουαρίου 2023»·
                     
                  
                        9)
                     
                     
                        στην έκτη στήλη («Λήξη της έγκρισης») της καταχώρισης 191, Mepiquat, η ημερομηνία αντικαθίσταται από την ημερομηνία «28 Φεβρουαρίου 2023».